એન્ટિક સ્કૂટર, ખાટલા, ફાનસ જેવા વૈવિધ્યસભર એલિમેન્ટ્સનો ઉપયોગ કરીને કૅફે તૈયાર કરવાનો કૉન્સેપ્ટ વિકસી રહ્યો છે. ત્યારે જૂની વસ્તુઓને રિયુઝ કરીને કૅફે ડિઝાઇન કરતા ડિઝાઇનર પરાગ કંસારા કહે છે કે, “હાલ જૂની વસ્તુઓને રિયુઝ કરવાનો કૉન્સેપ્ટ ખૂબ જ વિકાસ પામ્યો છે. જેવી સજાવટ તેવું જ મેનુકાર્ડ પણ રાખવામાં આવે છે. દેખાવમાં થોડંુ જૂનું હોય પણ લાઇટ્સ અને કલર ઇફેક્ટથી તેને એકદમ હટકે લુક અમે આપતા હોઇએ છીએ. મારી સાથે કેટલાક સેપ્ટના વિદ્યાર્થીઓનું ગ્રૂપ છે. જેમની મદદથી અમે આવાં કૅફે તૈયાર કરીએ છીએ. પહેલાં અમે જગ્યા જોઇએ છીએ. ત્યારબાદ ઓનરનું બજેટ પૂછી અને થીમ પ્રમાણે કૅફે તૈયાર કરી આપીએ છીએ.”